Dan id-dokument fih l-informazzjoni dwar il-prodott approvata għall-ARIKAYCE liposomal 590 mg dispersjoni tan nebulizzatur, bil-bidliet li saru mill-aħħar proċedura li affettwat l-informazzjoni dwar il-prodott (PSUSA/10882/202209) qed jiġu immarkati. 

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/arikayce-liposomal






















ANNESS I

SOMMARJU TAL‑KARATTERISTIĊI TAL‑PRODOTT



1.	ISEM IL‑PRODOTT MEDIĊINALI

[bookmark: _Hlk196219237]ARIKAYCE liposomal 590 mg dispersjoni tan‑nebulizzatur


2.	GĦAMLA KWALITATTIVA U KWANTITATTIVA

Kull kunjett fih amikacin sulfate ekwivalenti għal 590 mg amikacin fi preparazzjoni liposomali. Id‑doża mogħtija medja għal kull kunjett hija ta’ madwar 312 mg ta’ amikacin.

Għal‑lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Dispersjoni tan‑nebulizzatur

Dispersjoni tan‑nebulizzatur, milwiema, bajda, qisha ħalib.


4.	TAGĦRIF KLINIKU

4.1	Indikazzjonijiet terapewtiċi

ARIKAYCE liposomal huwa indikat għat‑trattament ta’ infezzjonijiet mikobatterjali fil‑pulmun li mhumiex tuberkulużi (NTM, non‑tuberculous mycobacterial) ikkawżati mill‑Kumpless Mycobacterium avium (MAC, Mycobacterium avium Complex) f’adulti b’għażliet ta’ trattament limitati li m’għandhomx fibrożi ċistika (ara sezzjonijiet 4.2, 4.4 u 5.1).

Għandha tiġi kkunsidrata l‑gwida uffiċjali dwar l‑użu adattat ta’ aġenti antibatteriċi.

ARIKAYCE liposomal għandu jintuża flimkien ma’aġenti antibatteriċi oħrajn li huma attivi kontra infezzjonijiet fil-pulmun ikkawżati mill-Kumpless Mycobacterium avium.

4.2	Pożoloġija u metodu ta’ kif għandu jingħata

It‑trattament b’ARIKAYCE liposomal għandu jinbeda u jiġi mmaniġġjat minn tobba esperjenzati fit‑trattament ta’ mard tal‑pulmun li mhuwiex tuberkuluż minħabba l-Kumpless Mycobacterium avium.

ARIKAYCE liposomal għandu jintuża flimkien ma’aġenti antibatteriċi oħrajn li huma attivi kontra infezzjonijiet fil-pulmun ikkawżati mill-Kumpless Mycobacterium avium.

Pożoloġija

Id‑doża rakkomandata hija ta’ kunjett wieħed (590 mg) mogħtija darba kuljum, permezz ta’ teħid man‑nifs mill‑ħalq. 

It‑tul tat‑trattament
It‑trattament b’liposomal amikacin li jinġibed man‑nifs, bħala parti minn kors antibatteriku kombinat, għandu jitkompla għal 12‑il xahar wara konverżjoni fil‑koltura tal‑isputum. 

It‑trattament b’liposomal amikacin li jinġibed man‑nifs m’għandux jitkompla għal aktar minn 6 xhur jekk il‑konverżjoni fil‑koltura tal‑isputum (SCC, sputum culture conversion) tkun għadha ma ġietx ikkonfermata sa dak iż‑żmien.

It‑tul massimu tat‑trattament b’liposomal amikacin li jinġibed man‑nifs m’għandux jaqbeż it‑18‑il xahar.

Meta wieħed jinsa jieħu doża
Jekk tinqabeż doża ta’ kuljum ta’ amikacin, id‑doża li jmiss għandha tingħata l‑għada. M’għandhiex tingħata doża doppja biex tpatti għad‑doża li tkun intesiet.

Anzjani
L‑ebda aġġustament fid‑doża mhu meħtieġ.

Indeboliment tal‑fwied
Liposomal amikacin li jinġibed man‑nifs ma ġiex studjat f’pazjenti b’indeboliment tal‑fwied. L‑ebda aġġustament fid‑doża mhu meħtieġ abbażi tal‑indeboliment tal‑fwied ladarba amikacin mhuwiex metabolizzat fil‑fwied.

Indeboliment tal‑kliewi
Liposomal amikacin li jinġibed man‑nifs ma ġiex studjat f’pazjenti b’indeboliment tal‑kliewi. L‑użu huwa kontraindikat għal indeboliment sever tal‑kliewi (ara sezzjonijiet 4.3 u 4.4).

Popolazzjoni pedjatrika
Is‑sigurtà u l‑effikaċja ta’ liposomal amikacin li jinġibed man‑nifs fit‑tfal taħt it‑18‑il sena ma ġewx determinati s’issa. M’hemm l‑ebda data disponibbli.

Metodu ta’ kif għandu jingħata

Għal biex jinġibed man‑nifs

Liposomal amikacin li jinġibed man‑nifs jeħtieġ li jintuża biss mas‑Sistema tan‑Nebulizzatur Lamira (handset tan‑nebulizzatur, aerosol head u kontrollur). Għal istruzzjonijiet dwar l‑użu, ara sezzjoni 6.6. M’għandux jingħata minn xi rotta oħra u m’għandu jintuża l‑ebda tip ieħor ta’ sistema ta’ forniment għat‑teħid man‑nifs.

ARIKAYCE liposomal jingħata biss permezz ta’ Sistema tan‑Nebulizzatur Lamira. Bħat‑trattamenti nebulizzati l‑oħra kollha, lL‑ammont mogħti lill‑pulmun se jiddependi fuq fatturi tal‑pazjent. Taħt l‑ittestjar in vitro rakkomandat bil‑mudell tat‑teħid tan‑nifs tal‑adulti (volum ta’ respirazzjoni ta’ 500 mL, 15‑il nifs kull minuta, u proporzjon ta’ teħid ta’ nifs: nefħa ta’ nifs ta’ 1:1), id‑doża mogħtija medja mill‑biċċa tal‑ħalq kienet madwar 312 mg ta’ amikacin (madwar 53% tad‑dikjarazzjoni fuq it‑tikketta) b’rata medja tal‑għoti tal‑mediċina ta’ 22.3 mg/min jekk il‑ħin tan‑nebulizzazzjoni jittieħed bħala 14‑il minuta. Id‑dijametru ajrudinamiku medjan tal‑massa (MMAD, mass median aerodynamic diameter) medju tal‑qtar tal‑aerosol hija madwar 4.7 µm b’D10 ta’ 2.4 µm u D90 ta’ 9.0 µm kif iddeterminati bl‑użu ta’ metodu ta’ impattur tal‑ġenerazzjoni li jmiss.

4.3	Kontraindikazzjonijiet

Sensittività eċċessiva għas‑sustanza attiva jew għal kwalunkwe sustanza mhux attiva elenkata fis‑sezzjoni 6.1.

Sensittività eċċessiva għas‑sojja.

L‑għoti flimkien ma’ kwalunkwe aminoglycoside mogħti minn kwalunkwe rotta.

Indeboliment sever tal‑kliewi.

4.4	Twissijiet speċjali u prekawzjonijiet għall‑użu

Anafilassi u reazzjonijiet ta’ sensittività eċċessiva

Reazzjonijiet ta’ sensittività eċċessiva u potenzjalment ta’ theddida għall‑ħajja, inkluż anafilassi, ġew irrappurtati f’pazjenti li kienu qed jieħdu liposomal amikacin li jinġibed man‑nifs.

Qabel tinbeda t‑terapija b’liposomal amikacin li jinġibed man‑nifs, għandha ssir evalwazzjoni għal reazzjonijiet ta’ sensittività eċċessiva għal aminoglycosides preċedenti. Jekk isseħħ anafilassi jew reazzjoni ta’ sensittività eċċessiva, liposomal amikacin li jinġibed man‑nifs għandu jitwaqqaf u għandhom jinbdew miżuri ta’ appoġġ xierqa.

Alveolite allerġika

Ġew irrappurtati alveolite allerġika u pulmonite bl‑użu ta’ liposomal amikacin li jinġibed man‑nifs fi studji kliniċi (ara sezzjoni 4.8).

Jekk isseħħ alveolite allerġika, it‑trattament b’liposomal amikacin li jinġibed man‑nifs għandu jitwaqqaf u l‑pazjenti għandhom jiġu ttrattati kif inhu medikament xieraq.

[bookmark: _Hlk29384552]Bronkospażmu

Ġie rrappurtat bronkospażmu bl‑użu ta’ liposomal amikacin li jinġibed man‑nifs fi studji kliniċi. F’pazjenti bi storja medika ta’ mard reattiv fil‑passaġġ tan‑nifs, ażżma jew bronkospażmu, liposomal amikacin li jinġibed man‑nifs għandu jingħata wara li jintuża bronkodilatur li jaġixxi għal żmien qasir. Jekk hemm evidenza ta’ bronkospażmu minħabba t‑teħid man‑nifs ta’ liposomal amikacin li jinġibed man‑nifs, il‑pazjent jista’ jiġi ttrattat minn qabel bil‑bronkodilaturi (ara sezzjoni 4.8).

Aggravament ta’ mard pulmonari sottostanti

Fi provi kliniċi, l‑aggravament ta’ mard pulmonari sottostanti (mard pulmonari ostruttiv kroniku, aggravament infettiv ta’ mard pulmonari ostruttiv kroniku, aggravament infettiv ta’ bronkiektasi) ġie rrappurtat bi frekwenza ogħla f’pazjenti li ngħataw trattament b’liposomal amikacin li jinġibed man-nifs meta mqabbla ma’ pazjenti li ma kinux qed jirċievu liposomal amikacin li jinġibed man‑nifs. Għandu jkun hemm kawtela meta liposomal amikacin li jinġibed man‑nifs jinbeda f’pazjenti li jkollhom dawn il‑kundizzjonijiet sottostanti. Għandu jiġi kkunsidrat it‑twaqqif tat‑trattament b’liposomal amikacin li jinġibed man‑nifs jekk jiġu osservati sinjali ta’ aggravament.

Ototossiċità

Fi provi kliniċi, l‑ottotossiċità (inklużi nuqqas ta’ smigħ, sturdament, presinkope, żanżin fil‑widnejn, u vertigo) ġiet irrappurtata bi frekwenza ogħla f’pazjenti ttrattati b’liposomal amikacin li jinġibed man‑nifs meta mqabbla ma’ pazjenti li ma kinux qed jirċievu liposomal amikacin li jinġibed man‑nifs. L‑aktar reazzjoni avversa li ġiet irrappurtata b’mod komuni marbuta mal‑ototossiċità kienet iż‑żanżin fil‑widnejn. 

Il-funzjoni awditorja u vestibulari għandha tiġi mmonitorjata minn żmien għal żmien fil-pazjenti kollha u hu rakkomandat monitoraġġ frekwenti f’pazjenti b’disfunzjoni vestibulari jew tas‑smigħ magħrufa jew issuspettata. 

Jekk isseħħ ottotossiċità matul it‑trattament, għandu jiġi kkunsidrat it‑twaqqif ta’ liposomal amikacin li jinġibed man‑nifs.

Hemm riskju akbar ta’ ottotossiċità f’pazjenti b’mutazzjonijiet tad-DNA mitokondrijali (partikolarment is-sostituzzjoni tan-nukleotide 1555 A sa G fil-ġene 12S rRNA), anki jekk il-livelli ta’ aminoglycoside fis-serum huma fil-medda rakkomandata waqt it-trattament. Għażliet ta’ trattamenti alternattivi għandhom jiġu kkunsidrati f’pazjenti bħal dawn. 

F’pazjenti bi storja materna ta’ mutazzjonijiet rilevanti jew truxija kkaġunata minn aminoglycoside, għandhom jiġu kkunsidrati trattamenti alternattivi jew testijiet ġenetiċi qabel l-għoti.

Nefrotossiċità

[bookmark: _Hlk31038842]Ġiet irrappurtata nefrotossiċità fi provi kliniċi f’pazjenti ttrattati b’liposomal amikacin li jinġibed man-nifs. Il-funzjoni tal-kliewi għandha tiġi mmonitorjata minn żmien għal żmien fil-pazjenti kollha u hu rrakkomandat monitoraġġ ta’ pazjenti b’disfunzjoni tal‑kliewi li tkun hemm minn qabel. 
Għandu jiġi kkunsidrat it‑twaqqif ta’ liposomal amikacin li jinġibed man‑nifs f’pazjenti li jiżviluppaw evidenza ta’ nefrotossiċità bit‑trattament.

L‑użu f’pazjenti b’indeboliment sever tal‑kliewi huwa kontraindikat (ara sezzjoni 4.3).

Imblokk newromuskolari

Fi provi kliniċi, ġew irrappurtati disturbi newromuskolari (irrappurtati bħala dgħufija fil‑muskoli, newropatija periferali u disturb fil‑bilanċ) b’liposomal amikacin li jinġibed man‑nifs. L‑aminoglycosides jistgħu jaggravaw id‑dgħufija fil‑muskoli minħabba effett bħal tal‑curare fil‑junction newromuskolari. L‑użu ta’ liposomal amikacin li jinġibed man‑nifs f’pazjenti b’myasthenia gravis mhuwiex rakkomandat. Pazjenti bi kwalunkwe disturbi newromuskolari magħrufin jew issuspettati għandhom jiġu mmonitorjati mill‑qrib.

L‑għoti flimkien ma’ prodotti mediċinali oħra

L‑għoti ta’ liposomal amikacin li jinġibed man‑nifs flimkien ma’ aminoglycosides oħrajn hu kontraindikat (ara sezzjoni 4.3).

L‑għoti flimkien ma’ kwalunkwe prodott mediċinali ieħor li jaffettwa l‑funzjoni tas‑smigħ, il‑funzjoni vestibulari jew il‑funzjoni tal‑kliewi (inklużi dijuretiċi) mhuwiex rakkomandat.

4.5	Interazzjoni ma’ prodotti mediċinali oħra u forom oħra ta’ interazzjoni

Ma twettaq l‑ebda studju kliniku ta’ interazzjoni tal‑mediċina b’liposomal amikacin li jinġibed man‑nifs.

Interazzjonijiet farmakodinamiċi

L‑użu ta’ liposomal amikacin li jinġibed man‑nifs ma’ kwalunkwe aminoglycoside mogħti minn kwalunkwe rotta huwa kontraindikat (ara sezzjoni 4.3).

L‑użu fl‑istess ħin u/jew sekwenzjali ta’ liposomal amikacin li jinġibed man‑nifs ma’ prodotti mediċinali oħra b’potenzjal newrotossiku, nefrotossiku jew ototossiku li jistgħu jżidu t‑tossiċità ta’ aminoglycoside (eż. komposti dijuretiċi bħal ethacrynic acid, furosemide, jew mannitol ġol‑vini) mhuwiex rakkomandat (ara sezzjoni 4.4).

4.6	Fertilità, tqala u treddigħ

Tqala

M’hemmx dejta data dwar l‑użu ta’ liposomal amikacin li jinġibed man‑nifs f’nisa tqal. L‑esponiment sistemiku għal amikacin wara t‑teħid man‑nifs ta’ liposomal amikacin li jinġibed man‑nifs mistenni jkun baxx meta mqabbel mal‑għoti parenterali ta’ amikacin. 

Hemm dejta data limitata dwar l‑użu ta’ aminoglycosides f’nisa tqal. L‑aminoglycosides jistgħu jikkawżaw ħsara lill‑fetu. L‑aminoglycosides jgħaddu minn ġol‑plaċenta, u kien hemm rapporti ta’ nuqqas ta’ smigħ konġenitali bilaterali, irreversibbli u totali fi tfal, li ommhom tkun irċeviet streptomycin waqt it‑tqala. Minkejja li ma ġewx irrappurtati reazzjonijiet avversi fil‑feti jew fit‑trabi tat‑twelid ta’ nisa tqal li ġew ittrattati b’aminoglycosides oħrajn, jeżisti l‑potenzjal ta’ ħsara. Ma twettqux studji f’annimali dwar l‑effett tossiku fuq is‑sistema riproduttiva b’amikacin li jinġibed man‑nifs. Fi studji dwar l‑effett tossiku fuq is‑sistema riproduttiva fil‑ġrieden, fil‑firien u fil‑fniek b’amikacin mogħti b’mod parenterali, ma ġew irrappurtati l‑ebda malformazzjonijiet tal‑fetu.

Bћala prekawzjoni hu preferibbli li ma jintużax liposomal amikacin li jinġibed man‑nifs waqt it‑tqala.

Treddigħ

M’hemm l‑ebda tagħrif dwar il‑preżenza ta’ amikacin fil‑ħalib tas‑sider tal‑bniedem. Minkejja dan, l‑esponiment sistemiku għal liposomal amikacin li jinġibed man‑nifs wara li jinġibed man‑nifs hu mistenni li jkun baxx meta mqabbel mal‑għoti parenterali ta’ amikacin. 

Gћandha tittieћed deċiżjoni jekk il‑mara twaqqafx it‑treddigћ jew twaqqafx it‑trattament b’liposomal amikacin li jinġibed man‑nifs, wara li jigi kkunsidrat il‑benefiċċju ta’ treddigћ gћat‑tarbija u l‑benefiċċju tat‑trattament gћall‑mara.

Fertilità

Ma twettqu l‑ebda studji dwar il‑fertilità b’liposomal amikacin li jinġibed man-nifs.

4.7	Effetti fuq il‑ħila biex issuq u tħaddem magni

Amikacin għandu effett żgħir fuq il‑ħila biex issuq u tħaddem magni. L‑għoti ta’ liposomal amikacin li jinġibed man‑nifs jista’ jikkawża sturdament u disturbi vestibulari oħrajn (ara sezzjoni 4.8). Il‑pazjenti għandhom jingħataw parir biex ma jsuqux u ma jużawx il‑magni waqt li jkunu qed jieħdu liposomal amikacin li jinġibed man‑nifs. 

Sommarju tal‑profil tas‑sigurtà 

L‑iktar reazzjonijiet avversi respiratorji rrappurtati b’mod komuni kienu disfonija (42.6%), sogħla (30.9%), dispnea (14.4%), emoptisi (10.9%), uġigħ orofarinġeali (9.2%), u bronkospażmu (2.2%). Reazzjonijiet avversi oħra, mhux respiratorji, li ġew irrappurtati b’mod komuni kienu jinkludu għeja (7.2%), dijarea (6.4%), aggravament infettiv tal‑bronkiektasi (6.2%), u nawsja (5.9%).

L‑iktar reazzjonijiet avversi serji komuni kienu jinkludu Mard Pulmonari Ostruttiv Kroniku (COPD, Chronic Obstructive Pulmonary Disease) (1.5%), emoptisi (1.2%), u aggravament infettiv tal‑bronkiektasi (1.0%).

Ir‑reazzjonijiet avversi għall‑mediċina fit‑Tabella 1 huma elenkati skont is‑sistema tal‑klassifika tal‑organi f’MedDRA abbażi ta’ provi kliniċi u dejta ta’ wara t‑tqegħid fis‑suq. F’kull sistema tal‑klassifika tal‑organi, id‑definizzjonijiet li ġejjin japplikaw għat‑terminoloġija tal‑frekwenza li se tintuża minn hawn ’il quddiem: komuni ħafna (≥1/10); komuni (≥1/100 sa <1/10); mhux komuni (≥1/1,000 sa <1/100); rari (≥1/10,000 to <1/1,000); rari ħafna (<1/10,000); mhux magħruf: (ma tistax tittieħed stima mid‑data disponibbli).

Tabella 1: – Sommarju tar‑reazzjonijiet avversi

	Sistema tal‑Klassifika tal‑Organi
	Reazzjonijiet avversi
	Kategorija ta’ frekwenza

	Infezzjonijiet u infestazzjonijiet
	Aggravament infettiv tal‑bronkiektasi
	Komuni

	
	Larinġite
	Komuni

	
	Kandidjażi tal‑ħalq
	Komuni

	
	
	

	Disturbi fis‑sistema immuni
	Reazzjonijiet anafilattiċi
	Mhux magħruf

	
	Reazzjonijiet ta’ sensittività eċċessiva
	Mhux magħruf

	
	
	

	Disturbi psikjatriċi
	Ansjetà
	Mhux komuni

	
	
	

	Disturbi fis‑sistema nervuża
	Ugigħ ta’ ras
	Komuni

	
	Sturdament
	Komuni

	
	Disġewżja
	Komuni

	
	Afonja
	Komuni

	
	Disturb fil‑bilanċ
	Komuni

	
	
	

	Disturbi fil‑widnejn u fis‑sistema labirintika
	Żanżin fil‑widnejn
	Komuni

	
	Nuqqas ta’ smigħ
	Komuni

	
	
	

	Disturbi respiratorji, toraċiċi u medjastinali 
	Disfonija
	Komuni ħafna

	
	Dispnea
	Komuni ħafna

	
	Sogħla
	Komuni ħafna

	
	Emoptisi
	Komuni ħafna

	
	Uġigħ orofarinġeali
	Komuni

	
	Alveolite allerġika
	Komuni

	
	Mard Pulmonari Ostruttiv Kroniku
	Komuni

	
	Tħarħir
	Komuni

	
	Sogħla produttiva
	Komuni

	
	Żieda fl‑isputum
	Komuni

	
	Bronkospażmu
	Komuni

	
	Pulmonite
	Komuni

	
	Infjammazzjoni fil‑kordi vokali
	Komuni

	
	Irritazzjoni fil‑griżmejn
	Komuni

	
	
	

	Disturbi gastro‑intestinali
	Dijarea
	Komuni

	
	Dardir
	Komuni

	
	Rimettar
	Komuni

	
	Ħalq xott
	Komuni

	
	Nuqqas fl‑aptit
	Komuni

	
	
	

	Disturbi fil‑ġilda u fit‑tessuti ta’ taħt il‑ġilda
	Raxx
	Komuni

	
	Ħakk
	Komuni

	
	
	

	Disturbi muskolu‑skeletriċi u tat‑tessuti konnettivi
	Majalġja
	Komuni

	
	Artralġja
	Komuni

	
	
	

	Disturbi fil‑kliewi u fis‑sistema urinarja
	Indeboliment tal‑kliewi
	Komuni

	
	
	

	Disturbi ġenerali u kondizzjonijiet ta’ mnejn jingħata 
	Għeja
	Komuni

	
	Deni
	Komuni

	
	Skumdità fis‑sider
	Komuni

	
	
	

	Investigazzjonijiet
	Tnaqqis fil‑piż
	Komuni

Huwa importanti li jiġu rrappurtati reazzjonijiet avversi suspettati wara l‑awtorizzazzjoni tal‑prodott mediċinali. Dan jippermetti monitoraġġ kontinwu tal‑bilanċ bejn il‑benefiċċju u r‑riskju tal‑prodott mediċinali. Il‑professjonisti tal‑kura tas‑saħħa huma mitluba jirrappurtaw kwalunkwe reazzjoni avversa suspettata permezz tas‑sistema ta’ rappurtar nazzjonali imniżżla f’Appendiċi V.

4.9	Doża eċċessiva

Ma ġewx identifikati reazzjonijiet avversi assoċjati speċifikament ma’ doża eċċessiva ta’ liposomal amikacin li jinġibed man‑nifs fi provi kliniċi. Doża eċċessiva f’individwi b’funzjoni tal‑kliewi indebolita, nuqqas ta’ smigħ jew disturb vestibulari, jew bi trażmissjoni newromuskolari indebolita li kienu jeżistu minn qabel jistgħu jiżviluppaw aggravament tad‑disturb li kien jeżisti minn qabel.

Fil‑każ ta’ doża eċċessiva, liposomal amikacin li jinġibed man‑nifs għandu jitwaqqaf minnufih. Fejn hi indikata t‑tneħħija ta’ malajr ta’ amikacin biex tiġi evitata l‑ħsara fl‑organu fil‑mira, pereżempju f’individwi b’indeboliment tal‑kliewi, dijalisi peritoneali jew emodijaliżi jaċċeleraw l‑estrazzjoni ta’ amikacin mid‑demm.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Antibatteriċi għal użu sistematiku, aminoglycosides oħrajn. Kodiċi ATC: J01GB06

Mekkaniżmu ta’ azzjoni

Amikacin jeħel ma’ proteina riċettur speċifika fuq is‑subunità 30S tar‑ribożomi batterjali u jinterferixxi f’kumpless ta’ inizjazzjoni bejn l‑mRNA (messaġġier RNA) u s‑subunità 30S li jirriżulta f’inibizzjoni tas‑sintesi tal‑proteina.

Reżistenza

Il‑mekkaniżmu ta’ reżistenza għal amikacin fil‑mikobatterji ġie assoċjat ma’ mutazzjonijiet fil‑ġene rrs tal‑16S rRNA.

Esperjenza klinika

L‑effikaċja ta’ liposomal amikacin li jinġibed man‑nifs ġiet evalwata fl‑istudju INS‑212, studju fejn l‑individwi ntgħażlu b’mod każwali, open‑label, f’pazjenti adulti b’infezzjonijiet mikobatterjali fil‑pulmun li mhumiex tuberkulużi kkawżati mill‑MAC.

Il‑pazjenti li ma kinux kisbu konverżjoni fil‑koltura tal‑isputum (SCC) waqt li kienu qed jingħataw kura b’Kors(iijiet) ta’ Diversi Mediċini (MDR, Multiple Drug Regimen(s)) għal mill‑inqas 6 xhur qabel ma daħlu fl‑istudju ntgħażlu b’mod każwali biex jirċievu ARIKAYCE flimkien mat‑trattament MDR tagħhom jew biex ikomplu bl‑MDR biss. Il‑pazjenti li kisbu SCC, definita bħala 3 riżultati konsekuttivi negattivi ta’ koltura tal‑isputum MAC sa xahar 6 tat‑trattament baqgħu jieħdu t‑terapija sa 12‑il xahar wara li kisbu SCC. Dawk li ma kisbux SCC sa xahar 6 twaqqfu mill‑istudju wara xahar 8. 

Total ta’ 335 pazjent intgħażlu b’mod każwali u ngħataw doża (ARIKAYCE liposomal + MDR n = 223; MDR waħdu n = 112) (Popolazzjoni tas‑sigurtà). It‑tul ta’ żmien medjan tat‑trattament bl‑MDR preċedenti kien 2.6 snin u 2.4 snin fil‑grupp ta’ ARIKAYCE liposomal + MDR u fil‑grupp ta’ MDR waħdu, rispettivament. Il‑pazjenti ġew stratifikati skont l‑istatus tat‑tipjip (jekk wieħed ipejjipx attwalment jew le) u skont l‑użu ta’ MDR waqt l‑iskrining (bit‑trattament jew mingħajr trattament għal mill‑inqas 3 xhur qabel l‑iskrining). Il‑punt aħħari primarju kien SCC fit‑tul, definit bħala l‑proporzjon ta’ pazjenti li ntgħażlu b’mod każwali li kisbu SCC sa xahar 6 bit‑trattament u ma nstab l-ebda mezz solidu ta’ koltura pożittiv jew mhux aktar minn żewġ mezzi likwidi ta’ koltura wara 3 xhur mingħajr trattament.

Ħamsa u sittin (29.0%) u 10 (8.9%) pazjenti kisbu SCC sa xahar 6 tat‑trattament fil‑grupp ta’ ARIKAYCE liposomal + MDR u fil‑grupp ta’ MDR, rispettivament (p< 0.0001). Minn dawn, abbażi tal-analiżi primarja, inkisbet SCC fit‑tul wara 3 xhur mingħajr trattament f’16.1% [36/224] kontra 0% [0/112]; valur p <0.0001.

F’analiżi post-hoc li neħħiet il-pazjenti b’kolturi negattivi (mezz solidu jew likwidu) fil-linja bażi tal-istudju u li għaddet kull koltura pożittiva (mezz solidu jew likwidu) wara t-trattament bħala pożittiva, 30/224 (13.4%) fil-grupp ta’ ARIKAYCE liposomal + MDR u 0/112 (0%) fil-grupp ta’ MDR kisbu SCC fit-tul wara 3 xhur mingħajr trattament. Ir-rati rispettivi wara 12-il xahar mingħajr trattament kienu 25/224 (11%) kontra 0/112 (0%).

Popolazzjoni pedjatrika 

L‑Aġenzija Ewropea għall‑Mediċini ddifferiet l‑obbligu li jiġu ppreżentati riżultati tal‑istudji b’liposomal amikacin li jinġibed man‑nifs f’wieħed jew iktar kategoriji tal‑popolazzjoni pedjatrika fl‑infezzjoni fil‑pulmun NTM (ara sezzjoni 4.2 għal informazzjoni dwar l‑użu pedjatriku).

5.2	Tagħrif farmakokinetiku

Assorbiment

Konċentrazzjonijiet tal‑isputum
Wara t‑teħid man‑nifs ta’ 590 mg liposomal amikacin li jinġibed man‑nifs darba kuljum f’pazjenti b’MAC, il‑konċentrazzjonijiet tal‑isputum wara 1 sa 4 sigħat mit‑teħid man‑nifs kienu 1720, 884, u 1300 µg/g wara 1, 3, u 6 xhur, rispettivament. Ġiet osservata varjabilità għolja fil‑konċentrazzjonijiet ta’ amikacin (CV% > 100%). Wara 48 sa 72 siegħa mit‑teħid man‑nifs, il‑konċentrazzjonijiet ta’ amikacin fl‑isputum naqsu għal madwar 5% ta’ dawk wara 1 sa 4 sigħat mit‑teħid man‑nifs.

Konċentrazzjonijiet fis‑serum
Wara t‑teħid ta’ 590 mg ARIKAYCE man‑nifs kuljum f’pazjenti b’MAC, fl‑istat fiss, l‑AUC0‑24 medjana tas‑serum kienet 16.7 µg *sgħ/mL (medda: 4.31 sa 55.6 µg *sgħ/mL; n = 53) u s‑Cmax medjana fis‑serum kienet 1.81 µg/mL (medda: 0.482 sa 6.87 μg/mL; n = 53).

Distribuzzjoni

≤ 10% ta’ amikacin jeħel mal‑proteini tas‑serum. Il‑medja tal‑volum totali apparenti tad‑distribuzzjoni ġiet stmata li hi ta’ madwar 5.0 L/kg.

Bijotrasformazzjoni

Amikacin ma jiġix metabolizzat.

Eliminazzjoni

[bookmark: _Hlk31095300]Amikacin jitneħħa fl‑awrina mhux mibdul, primarjament permezz ta’ filtrazzjoni glomerulari. Il‑half‑life tas‑serum terminali apparenti medjan ta’ amikacin wara t‑teħid man‑nifs ta’ ARIKAYCE liposomal kienet tvarja minn 3.29 sa 14.0‑il siegħa.

Analiżi tal‑farmakokinetika fil‑popolazzjoni għal ARIKAYCE liposomal f’53 individwu b’mard fil‑pulmun ta’ NTM ta’ età ta’ bejn 20 u 84 sena indikat li t‑tneħħija ta’ amikacin hi ta’ 34 L/sgħ. L‑unika kovarjat kliniku li ġie identifikat bħala li jista’ jbassar it‑tneħħija ta’ amikacin kien il‑piż tal‑ġisem.

5.3	Tagħrif ta’ qabel l‑użu kliniku dwar is‑sigurtà

Karċinoġeniċità

Fi studju ta’ sentejn dwar il‑karċinoġeniċità tat‑teħid ta’ liposomal amikacin li jinġibed man-nifs man‑nifs fil‑firien, f’dożi ta’ 5, 15, u 45 mg/kg/jum, ġiet osservata karċinoma taċ‑ċelluli skwamużi fil‑pulmun ta’ 2 minn 120 far (0/60 raġel u 2/60 mara) li ngħataw l‑ogħla doża ttestjata (45 mg/kg/jum). Din id‑doża ta’ ARIKAYCE kienet 6 darbiet akbar mid‑doża klinika meta normalizzata fuq bażi ta’ piż ta’ pulmun. Ma ġiet ossevata l‑ebda karċinoma taċ‑ċelluli skwamużi fid‑doża tan‑nofs ta’ 15 mg/kg/jum, li kienet darbtejn akbar mid‑doża klinika meta normalizzata fuq bażi ta’ piż ta’ pulmun. Il‑karċinoma taċ‑ċelluli skwamużi tista’ tkun ir‑riżultat ta’ piż kbir fuq il‑pulmun mill‑frak ta’ liposomal amikacin li jinġibed man-nifs fil‑pulmun tal‑far. Ir‑rilevanza tas‑sejbiet tat‑tumuri fil‑pulmun fir‑rigward tal‑bnedmin li jirċievu liposomal amikacin li jinġibed man-nifs mhijiex magħrufa. Fi klieb li ngħataw liposomal amikacin li jinġibed man-nifs kuljum permezz tat‑teħid man‑nifs għal 9 xhur f’dożi sa 30 mg/kg/jum, ma ġew osservati l‑ebda bidliet preneoplastiċi jew neoplastiċi fil‑pulmuni (madwar 3 sa 11‑il darba tad‑doża rakkomandata fil‑bniedem fuq bażi ta’ piż ta’ pulmun).

Ġenotossiċità

Ma ġiet osservata l‑ebda evidenza ta’ mutaġeniċità jew ġenotossiċità f’serje ta’ studji dwar il‑ġenotossiċità in vitro u in vivo bil‑formulazzjonijiet ta’ amikacin liposomali (test ta’ mutaġenesi mikrobjali in vitro, assaġġ tal‑mutazzjoni tal‑limfoma fil‑ġrieden in vitro, studju ta’ aberrazzjoni kromosomali in vitro, u studju tal‑mikronukleu fil‑firien in vivo).

Tossiċità riproduttiva u tal‑iżvilupp

Ma twettqux studji dwar it‑tossikoloġija riproduttiva fl‑annimali b’amikacin li jinġibed man-nifs. Fi studji dwar it‑tossikoloġija riproduttiva mhux GLP fil‑ġrieden u fil‑firien b’amikacin mogħti b’mod parenterali, ma ġew irrappurtati l‑ebda effetti fuq il‑feritilità jew effetti tossiċi fil‑fetu. 


6.	TAGĦRIF FARMAĊEWTIKU

6.1	Lista ta’ eċċipjenti

Cholesterol
Dipalmitoylphosphatidylcholine (DPPC)
Sodium chloride 
Sodium hydroxide (għall‑aġġustament tal‑pH)
Ilma għall‑injezzjonijiet

6.2	Inkompatibbiltajiet

Fin‑nuqqas ta’ studji ta’ kompatibbiltà, dan il‑prodott mediċinali m’għandux jitħallat ma’ prodotti mediċinali oħrajn.

6.3	Żmien kemm idum tajjeb il‑prodott mediċinali

3 snin 

6.4	Prekawzjonijiet speċjali għall‑ħażna

Aħżen fi friġġ (2 C – 8 C).

Tagħmlux fil‑friża.

ARIKAYCE jista’ jinħażen f’it‑temperatura tal‑kamra taħt 25 °C sa 4 ġimgħat.

6.5	In‑natura tal‑kontenitur u ta’ dak li hemm ġo fih

KKull kunjett ta’ 10 mL, ta’tal- ħġieġ ċar ta’ Tip I tal‑borosilicate, hu ssiġillat b’tapp tal‑lastku bromobutyl u b’siġill tal‑aluminju b’għatu tal-plastik tat‑tip flip‑tear off.

Daqs tal‑pakkett ta’ 28 kunjett. Il‑kartuna fiha wkoll il‑Handset tan‑Nebulizzatur Lamira u 4 aerosol heads.

6.6	Prekawzjonijiet speċjali għar‑rimi u għal immaniġġar ieħor

Armi kwalunkwe kunjett li ġie ffriżat.
Ladarba tkun f’it‑temperatura tal‑kamra, kwalunkwe mediċina li ma tkunx intużat għandha tintrema wara 4 ġimgħat.

Jekk id‑doża attwali qed tinżamm fil‑friġġ, il‑kunjett ta’ ARIKAYCE liposomal għandu jitneħħa mill‑friġġ u jitħalla jinżel għat‑temperatura tal‑kamra. Ipprepara ARIKAYCE liposomal billi tħarrek il‑kunjett bis‑saħħa, sakemm il‑kontenut jidher uniformi u mħallat sew. Iftaħ il‑kunjett ta’ ARIKAYCE liposomal billi tiftaħ l‑għatu tal‑plastik ta’ fuq il‑kunjett, imbagħad iġbed ’l isfel biex tħoll iċ‑ċirku tal‑metall. Neħħi ċ‑ċirku tal‑metall b’attenzjoni u neħħi t‑tapp tal‑lastku. Ferra’ l‑kontenut tal‑kunjett ta’ ARIKAYCE liposomal fil‑kontenitur tal‑mediċina tal‑Handset tan‑Nebulizzatur Lamira.

[bookmark: _Hlk2582135]ARIKAYCE liposomal jingħata mat‑teħid tan‑nifs mill‑ħalq permezz ta’ nebulizzazzjoni bl‑użu tas‑Sistema tan‑Nebulizzatur Lamira. ARIKAYCE liposomal għandu jintuża biss flimkien mas‑Sistema tan‑Nebulizzatur Lamira (handset tan‑nebulizzatur, aerosol head u kontrollur). ARIKAYCE m’għandux jintuża ma’ kwalunkwe tip ta’ handset jew aerosol head ieħor. Tpoġġix prodotti mediċinali oħrajn fil‑Handset tan‑Nebulizzatur Lamira.

Kull fdal tal‑prodott mediċinali li ma jkunx intuża jew skart li jibqa’ wara l‑użu tal‑prodott għandu jintrema kif jitolbu l‑liġijiet lokali.


7.	DETENTUR TAL‑AWTORIZZAZZJONI GĦAT‑TQEGĦID FIS‑SUQ

Insmed Netherlands B.V.
Stadsplateau 7
3521 AZ Utrecht
L-Olanda


8.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/20/1469/001


9.	DATA TAL‑EWWEL AWTORIZZAZZJONI/TIĠDID TAL‑AWTORIZZAZZJONI

Data tal‑ewwel awtorizzazzjoni: 27 t’Ottubru 2020
Data tal-aħħar tiġdid:

10.	DATA TA’ REVIŻJONI TAT‑TEST


Informazzjoni dettaljata dwar dan il‑prodott mediċinali tinsab fuq is‑sit elettroniku tal‑Aġenzija Ewropea għall‑Mediċini https://www.ema.europa.eu.
























ANNESS II

A.	MANIFATTUR(I) RESPONSABBLI GĦALL‑ĦRUĠ TAL‑LOTT

B.	KONDIZZJONIJIET JEW RESTRIZZJONIJIET RIGWARD IL‑PROVVISTA U L‑UŻU

C.	KONDIZZJONIJIET U REKWIŻITI OĦRA TAL‑AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR‑RIGWARD TAL‑UŻU SIGUR U EFFETTIV TAL‑PRODOTT MEDIĊINALI


A.	MANIFATTUR(I) RESPONSABBLI GĦALL‑ĦRUĠ TAL‑LOTT

Isem u indirizz tal‑manifattur responsabbli għall‑ħruġ tal‑lott

Almac Pharma Services (Ireland) Ltd.
Finnabair Industrial Estate,
Dundalk, Co. Louth, A91 P9KD,
L‑Irlanda


[bookmark: OLE_LINK2]B.	KONDIZZJONIJIET JEW RESTRIZZJONIJIET RIGWARD IL‑PROVVISTA U L‑UŻU

Prodott mediċinali li jingħata b’riċetta ristretta tat‑tabib (ara Anness I: Sommarju tal-Karatteristiċi tal-Prodott, sezzjoni 4.2).(ara sezzjoni 4.2).


C.	KONDIZZJONIJIET U REKWIŻITI OĦRA TAL‑AWTORIZZAZZJONI GĦAT‑TQEGĦID FIS‑SUQ

· Rapporti perjodiċi aġġornati dwar is‑sigurtà (PSURs)

Ir‑rekwiżiti biex jiġu ppreżentati PSURs għal dan il‑prodott mediċinali huma mniżżla fil‑lista tad‑dati ta’ referenza tal‑Unjoni (lista EURD) prevista skont l‑Artikolu 107c(7) tad‑Direttiva 2001/83/KE u kwalunkwe aġġornament sussegwenti ppubblikat fuq il‑portal elettroniku Ewropew tal‑mediċini.


D.	KONDIZZJONIJIET JEW RESTRIZZJONIJIET FIR‑RIGWARD TAL‑UŻU SIGUR U EFFIKAĊI TAL‑PRODOTT MEDIĊINALI

· Pjan tal‑ġestjoni tar‑riskju (RMP)

Id‑detentur tal‑awtorizzazzjoni għat‑tqegħid fis‑suq (MAH) għandu jwettaq l‑attivitajiet u l‑interventi meħtieġa ta’ farmakoviġilanza dettaljati fl‑RMP maqbul ippreżentat fil‑Modulu 1.8.2 tal‑awtorizzazzjoni għat‑tqegħid fis‑suq u kwalunkwe aġġornament sussegwenti maqbul tal‑RMP.

RMP aġġornat għandu jiġi ppreżentat:
· Meta l‑Aġenzija Ewropea għall‑Mediċini titlob din l‑informazzjoni;
· Kull meta s‑sistema tal‑ġestjoni tar‑riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil‑profil bejn il‑benefiċċju u r‑riskju jew minħabba li jintlaħaq għan importanti (farmakoviġilanza jew minimizzazzjoni tar‑riskji).

· Miżuri addizzjonali għall‑minimizzazzjoni tar‑riskji

Il‑MAH żviluppa karta ta’ twissija għall‑pazjent li se tiġi inkluża fil‑kartuna ta’ barra. Il‑kliem tal‑karta ta’ twissija huwa parti mit‑tikkettar – jekk jogħġbok ara Anness III, A. TIKKETTAR.

L‑iskop tal‑karta ta’ twissija huwa li tavża lill‑pazjenti li l‑użu ta’ ARIKAYCE liposomal jista’ jiġi assoċjat mal‑iżvilupp ta’ alveolite allerġika.

























ANNESS III

TIKKETTAR U FULJETT TA’ TAGĦRIF

























A. TIKKETTAR


TAGĦRIF LI GĦANDU JIDHER FUQ IL‑PAKKETT TA’ BARRA 

KARTUNA TA’ BARRA GĦAL 28 KUNJETT LI JINSABU F’4 KARTUNI TA’ ĠEWWA


1.	ISEM TAL‑PRODOTT MEDIĊINALI

ARIKAYCE liposomal 590 mg dispersjoni tan‑nebulizzatur
amikacin


2.	DIKJARAZZJONI TAS‑SUSTANZA(I) ATTIVA(I)

Kull kunjett fih amikacin sulfate ekwivalenti għal 590 mg amikacin f’formulazzjoni ta’ liposomal.
Id‑doża mogħtija medja ta’ kull kunjett hija madwar 312 mg ta’ amikacin.


3.	LISTA TA’ EĊĊIPJENTI

Eċċipjenti: cholesterol, dipalmitoylphosphatidylcholine (DPPC), sodium chloride, sodium hydroxide u ilma għall‑injezzjonijiet


4.	GĦAMLA FARMAĊEWTIKA U KONTENUT

Dispersjoni tan‑nebulizzatur

28 kunjett
4 aerosol heads Lamira
Handset tan‑Nebulizzatur Lamira wieħed


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Għal biex jinġibed man‑nifs.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ.
Tagħmlux fil‑friża.
Il‑kunjetti mhux miftuħin jistgħu jinżammu f’temperatura tal‑kamra, taħt 25 °C, sa 4 ġimgħat.


10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Insmed Netherlands B.V.
Stadsplateau 7
3521 AZ Utrecht
L-Olanda


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/20/1469/001


13.	NUMRU TAL‑LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L­UŻU


16.	INFORMAZZJONI BIL‑BRAILLE

Arikayce


17.	IDENTIFIKATUR UNIKU – BARCODE 2D 

barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN



TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ ĠEWWA BI TREJ GĦAL 7 KUNJETTI U AEROSOL HEAD TA’ LAMIRA WIEĦED


1.	ISEM TAL‑PRODOTT MEDIĊINALI

ARIKAYCE liposomal 590 mg dispersjoni tan‑nebulizzatur
amikacin


2.	DIKJARAZZJONI TAS‑SUSTANZA(I) ATTIVA(I)

Kull kunjett fih amikacin sulfate ekwivalenti għal 590 mg amikacin f’formulazzjoni ta’ liposomal.
Id‑doża mogħtija medja ta’ kull kunjett hija madwar 312 mg ta’ amikacin.
 

3.	LISTA TA’ EĊĊIPJENTI

Eċċipjenti: cholesterol, dipalmitoylphosphatidylcholine (DPPC), sodium chloride, sodium hydroxide u ilma għall‑injezzjonijiet


4.	GĦAMLA FARMAĊEWTIKA U KONTENUT

Dispersjoni tan‑nebulizzatur

7 kunjetti
Aerosol head Lamira wieħed


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Għal biex jinġibed man‑nifs.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

Ara l‑kunjett għan‑numru tal‑lott u għad‑data ta’ meta jiskadi

9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ.
Tagħmlux fil‑friża.
Il‑kunjetti mhux miftuħin jistgħu jinħażnu f’it‑temperatura tal‑kamra taħt, sa 25 °C, sa 4 ġimgħat.


10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Insmed Netherlands B.V.
Stadsplateau 7
3521 AZ Utrecht
L-Olanda


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ 

EU/1/20/1469/001


13.	NUMRU TAL‑LOTT

Ara l‑kunjett għan‑numru tal‑lott u għad‑data ta’ meta jiskadi


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L­UŻU


16.	INFORMAZZJONI BIL‑BRAILLE


17.	IDENTIFIKATUR UNIKU – BARCODE 2D 


18.	IDENTIFIKATUR UNIKU ‑ DATA LI TINQARA MILL‑BNIEDEM



TAGĦRIF MINIMU LI GĦANDU JIDHER FUQ IL‑PAKKETTI Ż‑ŻGĦAR EWLENIN

KUNJETT 


1.	ISEM TAL‑PRODOTT MEDIĊINALI U MNEJN GĦANDU JINGĦATA

ARIKAYCE liposomal 590 mg dispersjoni tan‑nebulizzatur
amikacin
Għal biex jinġibed man‑nifs


2.	METODU TA’ KIF GĦANDU JINGĦATA

Għal biex jinġibed man‑nifs


3.	DATA TA’ SKADENZA

EXP


4.	NUMRU TAL‑LOTT

Lot


5.	IL‑KONTENUT SKONT IL‑PIŻ, IL‑VOLUM, JEW PARTI INDIVIDWALI

8.9 mL


6.	OĦRAJN




TAGĦRIF LI GĦANDU JIDHER FUQ IL KARTA TA’ TWISSIJA GĦALL PAZJENT

[bookmark: _Hlk40280264]
1.	OĦRAJN

In‑naħa ta’ quddiem

KARTA TA’ TWISSIJA GĦALL‑PAZJENT

Informazzjoni importanti dwar is‑sigurtà

ARIKAYCE liposomal 590 mg (amikacin) 
jista’ jikkawża effetti sekondarji serji.
Dawn jistgħu jseħħu fi kwalunkwe mument waqt it‑trattament.
Tista’ tesperjenza aktar minn effett sekondarju wieħed fl‑istess ħin.

ARIKAYCE liposomal jista’ jkun assoċjat mal‑iżvilupp ta’ kundizzjoni allerġika fil‑pulmun (alveolite allerġika)

IKKUNTATTJA LIT‑TABIB TIEGĦEK MINNUFIH jekk tiżviluppa kwalunkwe sinjal jew sintomu bħal:
· Deni, sogħla, qtugħ ta’ nifs li jmur għall‑agħar, telf ta’ piż 
· Il‑kundizzjoni tal‑pulmun tmur għall‑agħar, li taffettwalek in‑nifs jew is‑saħħa ġenerali
(amikacin)

Insmed

In‑naħa ta’ wara

[bookmark: _Hlk40355579]ARIKAYCE liposomal (amikacin) jista’ jikkawża effetti sekondarji serji.



ARIKAYCE liposomal jista’ jkun assoċjat mal‑iżvilupp ta’ kundizzjoni allerġika fil‑pulmun (alveolite allerġika)

IKKUNTATTJA LIT‑TABIB TIEGĦEK MINNUFIH jekk tiżviluppa kwalunkwe sinjal jew sintomu bħal:
· Deni, sogħla, qtugħ ta’ nifs li jmur għall‑agħar, telf ta’ piż 
· Il‑kundizzjoni tal‑pulmun tmur għall‑agħar, li taffettwalek in‑nifs jew is‑saħħa ġenerali

It‑tabib tiegħek jista’ jagħtik mediċini oħra biex tipprevjeni kumplikazzjonijiet aktar serji u tnaqqaslek is‑sintomi. It‑tabib tiegħek jista’ jiddeċiedi li jwaqqaf it‑trattament.

Importanti
· Tipprovax tiddijanjostika jew tittratta l‑effetti sekondarji int stess.
· Jekk jogħġbok żomm din il‑karta fuqek f’kull mument, speċjalment meta tivvjaġġa, kull meta tmur fid‑dipartiment tal‑Emerġenza, jew meta jkollok tara tabib ieħor.
· Ara li tavża lil kwalunkwe professjonist tal‑kura tas‑saħħa li jarak li qed tingħata trattament b’ARIKAYCE liposomal u wrihom din il‑karta.
· Jekk ikollok xi effett sekondarju, kellem lit‑tabib, lill‑ispiżjar jew lill‑infermier tiegħek. Dan jinkludi xi effett sekondarju possibbli li mhuwiex elenkat fuq din il‑karta.

Id‑data tal‑bidu ta’ ARIKAYCE liposomal
Insmed

























B. FULJETT TA’ TAGĦRIF

Fuljett ta’ tagħrif: Informazzjoni għall‑pazjent

ARIKAYCE liposomal 590 mg dispersjoni tan‑nebulizzatur
amikacin

Aqra sew dan il‑fuljett kollu qabel tibda tuża din il‑mediċina peress li fih informazzjoni importanti għalik.
· Żomm dan il‑fuljett. Jista’ jkollok bżonn terġa’ taqrah. 
· Jekk ikollok aktar mistoqsijiet, staqsi lit‑tabib jew lill‑ispiżjar tiegħek.
· Din il‑mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il‑ħsara anke jekk għandhom l‑istess sinjali ta’ mard bħal tiegħek. 
· Jekk ikollok xi effett sekondarju, kellem lit‑tabib jew lill‑ispiżjar tiegħek. Dan jinkludi xi effett sekondarju possibbli li mhuwiex elenkat f’dan il‑fuljett. Ara sezzjoni 4.

F’dan il‑fuljett

1.	X’inhu ARIKAYCE liposomal u għalxiex jintuża
2.	X’għandek tkun taf qabel ma tuża ARIKAYCE liposomal
3.	Kif għandek tuża ARIKAYCE liposomal
4.	Effetti sekondarji possibbli
5.	Kif taħżen ARIKAYCE liposomal
6.	Kontenut tal‑pakkett u informazzjoni oħra
7. 	Istruzzjonijiet għall‑użu


1.	X’inhu ARIKAYCE liposomal u għalxiex jintuża

ARIKAYCE liposomal hu antibijotiku li fih is‑sustanza attiva amikacin. Amikacin jappartjeni għal grupp ta’ antibijotiċi msejħa aminoglycosides, li jwaqqfu t‑tkabbir ta’ ċerti batterji li jikkawżaw l‑infezzjonijiet.

ARIKAYCE liposomal jintuża billi jinġibed man‑nifs biex jittratta infezzjoni fil‑pulmun ikkawżata mill‑Kumpless Mycobacterium avium f’adulti b’għażliet ta’ trattament limitati li m’għandhomx fibrożi ċistika


2.	X’għandek tkun taf qabel ma tuża ARIKAYCE liposomal

Tużax ARIKAYCE liposomal
· jekk inti allerġiku għal amikacin jew aminoglycosides oħrajn, soya jew għal xi sustanza oħra ta’ din il‑mediċina (imniżżla fis‑sezzjoni 6)
· jekk qed tieħu kwalunkwe aminoglycosides oħrajn (orali jew għall‑injezzjoni)
· jekk għandek funzjoni tal‑kliewi batuta ħafna

Twissijiet u prekawzjonijiet
Kellem lit‑tabib jew lill‑ispiżjar tiegħek qabel tuża ARIKAYCE liposomal jekk:
· tuża bronkodilatur (“reliever”) għall‑problemi biex tieħu n‑nifs, hekk kif ħa tiġi mitlub biex tuża dan l‑ewwel, qabel ma tuża ARIKAYCE liposomal;
· għandek problemi tal‑kliewi; jista’ jkollok bżonn tagħmel test tal‑kliewi qabel tibda t‑trattament;
· għandek diffikultajiet fis‑smigħ, tisfir jew żanżin fil‑widnejn (tinnitus) jew problemi fil‑bilanċ inkluż li tħoss kollox idur bik, nuqqas ta’ koordinazzjoni fil‑moviment tal‑muskoli, sturdament jew sturdament ħafif. Jista’ jkun li jkollok bżonn tagħmel test tas‑smigħ qabel ma tibda t‑trattament, jew waqt it‑trattament, jekk għandek xi problema fis‑smigħ;
· jekk tbati minn mard ieħor fil‑pulmun; 
· jekk għandek marda li tikkawża dgħufija fil‑muskoli u għeja, bħal myasthenia gravis;
· għandek, jew għandek storja materna ta’ marda ta’ mutazzjoni mitokondrijali (kundizzjoni ġenetika) jew telf tas-smigħ minħabba mediċini antibijotiċi, inti għandek tinforma lit-tabib jew lill-ispiżjar tiegħek qabel tieħu aminoglycoside; ċerti mutazzjonijiet mitokondrijali jistgħu jżidu r-riskju tiegħek ta’ telf tas-smigħ b’dan il-prodott. It-tabib tiegħek jista’ jirrakkomanda testijiet ġenetiċi qabel l-għoti ta’ ARIKAYCE liposomal.

Kellem lit‑tabib tiegħek minnufih jekk, waqt li qed tuża ARIKAYCE liposomal tesperjenza xi waħda minn dawn t’hawn taħt:
· tintilef minn sensik, raxx tal-ġilda, deni, problemi għan-nifs li jmorru għall‑agħar jew ġodda;
· il‑problemi fil‑kliewi jmorru għall‑agħar;
-	problemi fil-widnejn bħal żanżin f’widnejk jew telf ta’ smigħ.
Ara sezzjoni 4.

Tfal u adolexxenti
ARIKAYCE liposomal m’għandux jingħata lil tfal u adolexxenti li jkollhom inqas minn 18‑il sena.

Mediċini oħra u ARIKAYCE liposomal
Għid lit‑tabib jew lill‑ispiżjar tiegħek jekk qed tieħu, ħadt dan l‑aħħar jew tista’ tieħu xi mediċini oħra.

[bookmark: _Hlk5627336]Tinħtieġ attenzjoni speċjali jekk qed tieħu mediċini oħra, peress li wħud jistgħu jinteraġixxu ma’ ARIKAYCE liposomal, pereżempju:
· dijuretiċi (“pilloli tal‑awrina”) bħall‑ethacrynic acid, furosemide, jew mannitol
· [bookmark: _Hlk5627304]mediċini oħrajn li jistgħu jaffettwaw il‑kliewi, is‑smigħ, il‑bilanċ jew li jnaqqsu s-saħħa fil‑muskoli.

Tqala u treddigħ
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, l‑użu ta’ ARIKAYCE liposomal għandu jiġi evitat. Itlob il‑parir tat‑tabib jew tal‑ispiżjar tiegħek qabel tuża din il‑mediċina.

Jekk toħroġ tqila waqt li qed tuża ARIKAYCE liposomal, informa lit‑tabib tiegħek. Hu se jagħtik parir jekk għandekx tieqaf tuża ARIKAYCE liposomal.

Mhux magħruf jekk amikacin jgħaddix fil‑ħalib tas‑sider fil‑bnedmin. Jekk qed tredda’, it‑tabib tiegħek se jagħtik parir dwar jekk għandekx tieqaf tredda’ jew għandekx twaqqaf it‑trattament b’din il‑mediċina.

Sewqan u tħaddim ta’ magni
ARIKAYCE liposomal jista’ jikkawża sturdament u disturbi vestibulari oħra, bħal vertigo u disturb fil‑bilanċ. Hu rakkomandat li ma ssuqx u ma tħaddimx magni waqt li qed tieħu ARIKAYCE liposomal man‑nifs. Jekk ikollok xi mistoqsijiet, jekk jogħġbok kellem lit‑tabib tiegħek.


3.	Kif għandek tuża ARIKAYCE liposomal

Dejjem għandek tuża din il‑mediċina skont il‑parir eżatt tat‑tabib tiegħek. Iċċekkja mat‑tabib tiegħek jekk ikollok xi dubju.

Id‑doża rakkomandata hija ta’ kunjett wieħed ta’ ARIKAYCE liposomal li jinġibed man-nifs mill‑ħalq darba kuljum, permezz tal-Handset tan-tan‑Nebulizzatur Lamira. Wara 6 xhur ta’ trattament, it‑tabib tiegħek se jagħtik parir dwar jekk għandekx tkompli bit‑trattament jew għandekx twaqqfu. It‑tul massimu tat‑trattament hu ta’ 18‑il xahar. 

Kif tieħu ARIKAYCE liposomal

Jekk qed tuża bronkodilatur (“reliever”), uża dak l‑ewwel, qabel ma tuża ARIKAYCE liposomal.
Kull kunjett hu biex jintuża darba biss.
· Uża biss ARIKAYCE liposomal flimkien ma’ Handset tan‑Nebulizzatur Lamira u aerosol head imqabbad mal‑Unità ta’ Kontroll Lamira. Ara sezzjoni 7 għal kif tuża l-mediċina flimkien mas-Sistema tan-Nebulizzatur Lamira.
· Tużax ARIKAYCE liposomal ma’ xi tip ta’ handset tan-nebulizzatur jew aerosol head ieħor.
· Tpoġġix mediċini oħrajn fil‑Handset tan‑Nebulizzatur Lamira.
· Tixrobx il‑likwidu li hemm fil‑kunjett.
· Aqra l‑istruzzjonijiet għall‑użu, li huma pprovduti fil‑parti tal‑aħħar ta’ dan il‑fuljett.

Kif u meta għandek tibdel il‑Handset tan‑Nebulizzatur Lamira?
Handset wieħed tan‑Nebulizzatur Lamira għandu jintuża għal kors ta’ trattament wieħed ta’ 28 jum. L‑aerosol head għandha tinbidel kull ġimgħa. Hemm 4 aerosol heads ipprovduti f’kull kartuna ta’ ARIKAYCE liposomal. Jekk jogħġbok irreferi għall‑istruzzjonijiet għall‑użu tal‑manifattur għar‑rakkomandazzjonijiet dwar kif tnaddfu u taħżnu.

Jekk tuża ARIKAYCE liposomal aktar milli suppost
Kellem lit‑tabib tiegħek immedjatament jekk int imħasseb li stajt użajt aktar mediċina milli suppost.

Jekk tinsa tuża ARIKAYCE liposomal
Jekk tinsa tieħu l‑mediċina tiegħek, ħudha malajr kemm jista’ jkun dakinhar tad‑doża li tkun insejt tieħu. M’għandekx tieħu aktar minn doża waħda fl‑istess jum biex tpatti għal kull doża li tkun insejt tieħu.

Jekk tieqaf tuża ARIKAYCE liposomal
Trid tgħid lit‑tabib tiegħek jekk tiddeċiedi li tieqaf tuża ARIKAYCE liposomal għal kwalunkwe raġuni.

Jekk għandek aktar mistoqsijiet dwar l‑użu ta’ din il‑mediċina, staqsi lit‑tabib jew lill‑ispiżjar tiegħek.


4.	Effetti sekondarji possibbli

Bħal kull mediċina oħra, din il‑mediċina tista’ tikkawża effetti sekondarji, għalkemm ma jidhrux f’kulħadd.

Għid lit‑tabib tiegħek immedjatament jekk:
· tesperjenza reazzjonijiet ta’ sensittività eċċessiva jew reazzjoni allerġika severa meta tieħu ARIKAYCE liposomal (eż. bi pressjoni tad-demm baxxa, telfien mis-sensi, raxx tal-ġilda sever jew tħarħir u qtugħ ta’ nifs sever). Il-frekwenza ta’ dawn l-effetti sekondarji mhijiex magħrufa.
· tesperjenza aggravar tal-problemi fil-pulmun tas-soltu tiegħek jew problemi ġodda bit-teħid tan-nifs (eż. qtugħ ta’ nifs jew tħarħir). Dan jista’ jkun sinjal ta’ infjammazzjoni severa fil-pulmun li teħtieġ trattament u jista’ jfisser li għandek tieqaf tieħu ARIKAYCE liposomal. Il-frekwenza ta’ dawn l-effetti sekondarji severi hija komuni sa komuni ħafna.

Effetti sekondarji oħrajn:
Għid lit‑tabib jew lill‑ispiżjar tiegħek jekk tesperjenza kwalunkwe minn dawn li ġejjin:

Effetti sekondarji komuni ħafna (jistgħu jaffettwaw aktar minn 1 minn kull 10 persuni)
· Diffikultà biex titkellem
· Diffikultà biex tieħu n‑nifs
· Sogħla
· Tisgħol id‑demm

Effetti sekondarji komuni (jistgħu jaffettwaw sa 1 minn kull 10 persuni)
· Infezzjoni li tikkawża aggravar tal-kundizzjoni tal-pulmun tiegħek
· Żieda fil‑mukus li jittella’ mas‑sogħla mill‑pulmun
· Sogħla li tfaqqa’
· Tħarħir
· Irritazzjoni fil‑griżmejn
· Uġigħ fil-griżmejn
· Telf ta’ vuċi
· Tbajja’ bojod (infezzjoni fungali) fil‑ħalq
· Uġigħ fil‑ħalq
· Tibdil fis‑sens tat‑togħma tiegħek
· Infjammazzjoni tal pulmun
· Ugigħ ta’ ras
· Sturdament
· Tħossok żbilanċjat
· Dijarea
· Tħossok imdardar (nawsja)
· Dardir (tirremetti)
· Ħalq xott
· Nuqqas fl‑aptit
·  Ħakk fil‑ġilda
· Nuqqas ta’ smigħ
· Żanżin f’widnejk
· Problemi bil‑kliewi inkluż funzjoni batuta tal‑kliewi
· Uġigħ fil‑ġogi
· Uġigħ fil‑muskoli
· Raxx
· Għeja
· Skonfort fis‑sider
· Deni
· Tnaqqis fil‑piż

Effetti sekondarji mhux komuni (jistgħu jaffettwaw sa 1 minn kull 100 persuna)
· Ansjetà

Rappurtar tal‑effetti sekondarji
Jekk ikollok xi effett sekondarju, kellem lit‑tabib jew lill‑ispiżjar tiegħek. Dan jinkludi xi effett sekondarju possibbli li mhuwiex elenkat f’dan il‑fuljett. Tista’ wkoll tirrapporta effetti sekondarji direttament permezz tas‑sistema ta’ rappurtar nazzjonali mniżżla f’Appendiċi V. Billi tirrapporta l‑effetti sekondarji tista’ tgħin biex tiġi pprovduta aktar informazzjoni dwar is‑sigurtà ta’ din il‑mediċina.


5.	Kif taħżen ARIKAYCE liposomal

Żomm din il‑mediċina fejn ma tidhirx u ma tintlaħaqx mit‑tfal.

Tużax din il‑mediċina wara d‑data ta’ meta tiskadi li tidher fuq il-kartuna u t-tikketta tail‑kunjett wara EXP. Id‑data ta’ meta tiskadi tirreferi għall‑aħħar ġurnata ta’ dak ix‑xahar.

Aħżen fi friġġ (2 C – 8 C). Tagħmlux fil‑friża, armi kwalunkwe kunjett li tpoġġa fil‑friża.

Jekk id‑doża li trid tuża qiegħda fil‑friġġ, neħħi l‑kunjett mill‑friġġ u ħallih jinżel għat‑temperatura tal‑kamra qabel ma tużah. 

Inkella, ARIKAYCE liposomal jista’ jinżamm f’temperatura tal‑kamra, taħt 25 °C, iżda sa 4 ġimgħat biss. Ladarba jkun f’temperatura tal‑kamra, kwalunkwe prodott mediċinali mhux użat irid jintrema wara li jgħaddu 4 ġimgħat.

Din il‑mediċina hi likwidu abjad qisu ħalib f’kunjett ċar. Tużax din il‑mediċina jekk tinnota tibdil fil‑kulur jew xi ċapep żgħar jgħumu fil‑kunjett. 

Tarmix mediċini mal‑ilma tad‑dranaġġ jew mal‑iskart domestiku. Staqsi lill‑ispiżjar tiegħek dwar kif għandek tarmi mediċini li m’għadekx tuża. Dawn il‑miżuri jgħinu għall‑protezzjoni tal‑ambjent.


6.	Kontenut tal‑pakkett u informazzjoni oħra

X’fih ARIKAYCE liposomal
· Is‑sustanza attiva hi amikacin. Kull kunjett fih amikacin sulfate ekwivalenti għal 590 mg amikacin f’formulazzjoni ta’ liposomal. Id‑doża mogħtija medja ta’ kull kunjett hija madwar 312 mg ta’ amikacin.
· Is‑sustanzi mhux attivi l‑oħra huma cholesterol, dipalmitoylphosphatidylcholine (DPPC), sodium chloride, sodium hydroxide u ilma għall‑injezzjonijiet.

Kif jidher ARIKAYCE liposomal u l‑kontenut tal‑pakkett
ARIKAYCE liposomal hu dispersjoni tan‑nebulizzatur bajda sa lewn abjad jagħti fil‑griż, qisha ħalib, f’kunjett tal‑ħġieġ ta’ 10 mL issiġillat b’tapp tal‑lastku u b’siġill tal‑metall b’għatu tal-plastik tat‑tip flip‑tear off.

It‑28 kunjett huma pprovduti f’kartuna bi provvista għal 28 ġurnata; kunjett wieħed kuljum. Kartuna waħda ta’ ARIKAYCE liposomal fiha 4 kartuni ta’ ġewwa, kull waħda fiha 7 kunjetti u aerosol head wieħed. Il‑pakkett ta’ provvista għal 28 ġurnata fih ukoll Handset tan‑Nebulizzatur Lamira wieħed.

Detentur tal‑Awtorizzazzjoni għat‑Tqegħid fis‑Suq
Insmed Netherlands B.V.
Stadsplateau 7
3521 AZ Utrecht
L-Olanda 

Manifattur
Almac Pharma Services (Ireland) Ltd.
Finnabair Industrial Estate, 
Dundalk, Co. Louth, A91 P9KD,
L‑Irlanda


Dan il‑fuljett kien rivedut l­aħħar f’{xahar SSSS}.

Sorsi oħra ta’ informazzjoni

Informazzjoni dettaljata dwar din il‑mediċina tinsab fuq is‑sit elettroniku tal‑Aġenzija Ewropea għall‑Mediċini: http://www.ema.europa.euhttps://www.ema.europa.eu/. Hemm ukoll links għal siti elettroniċi oħra dwar mard rari u kura.

7.	Istruzzjonijiet għall‑użu

ARIKAYCE liposomal hu għall‑użu biex jinġibed man-nifs mill‑ħalq permezz tas‑Sistema tan‑Nebulizzatur Lamira.
Qabel ma tuża s‑Sistema tan‑Nebulizzatur Lamira, aċċerta ruħek li taqra’ u tifhem l‑informazzjoni ddettaljata fl‑Istruzzjonijiet għall‑Użu sħaħ li jiġu mas‑Sistema tan‑Nebulizzatur Lamira. Dawn jipprovdu informazzjoni aktar sħiħa dwar kif tpoġġi flimkien (timmonta), tipprepara, tuża, tnaddaf, u tiddiżinfetta s‑Sistema tan‑Nebulizzatur Lamira. 

Aħsel idejk bis‑sapun u l‑ilma u nixxifhom sew.

Immonta l‑Hhandset tan-Nebulizzatur Lamira inkluż it‑tqabbid mal‑kontrollur hekk kif muri fl‑istampi fl‑Istruzzjonijiet għall‑Użu sħaħ.

Din il‑mediċina hi likwidu abjad qisu ħalib f’kunjett ċar. Tużax din il‑mediċina jekk tinnota tibdil fil‑kulur jew xi ċapep żgħar jgħumu fil‑kunjett. 

Kif tipprepara l‑mediċina għall‑użu:

1. 	Hu rakkomandat li l‑kunjett jitneħħa mill‑friġġ mill‑inqas 45 minuta qabel l‑użu biex jitħalla jinżel għat‑temperatura tal‑kamra. Tużax mediċini oħra fil‑Handset tan‑Nebulizzatur Lamira.

2. 	Ħarrek il‑kunjett ta’ ARIKAYCE liposomal bis‑saħħa, sakemm il‑mediċina tidher l‑istess minn kullimkien u tidher li tħalltet sew.

3. 	Għolli l‑għatu oranġjo mill‑kunjett u poġġih fil‑ġenb (Figura 1).

Figura 1



4. 	Aqbad iċ‑ċirku tal‑metall li hemm fuq il‑kunjett u iġbdu ’l isfel bil‑mod sakemm naħa minnhom tinqasam minn mal‑kunjett (Figura 2).

Figura 2



5. 	Iġbed il‑faxxa tal‑metall minn madwar in‑naħa ta’ fuq tal‑kunjett f’moviment ċirkulari sakemm jinqala’ kompletament minn mal‑kunjett (Figura 3).

Figura 3



6. 	Qiegħed iċ‑ċirku tal‑metall fil‑ġenb wara li jinqala’. Neħħi t‑tapp tal‑lastku b’attenzjoni (Figura 4).

Figura 4



7. 	Ferra’ l‑kontenut ta’ kunjett ta’ ARIKAYCE liposomal ġol‑kontenitur tal‑mediċina tal‑Handset tan‑Nebulizzatur Lamira (Figura 5). 

	[image: eFlow_18xx][image: A white object with a black background

Description automatically generated]
	



Figura 5



8. 	Agħlaq il‑kontenitur tal‑medikazzjoni (Figura 6).

Figura 6



9. 	Oqgħod bilqiegħda f’pożizzjoni rilassata u wieqfa. Dan jiffaċilita t‑teħid man‑nifs u jgħin biex il‑mediċina tidħol fil‑pulmuni tiegħek. 

10.	Daħħal il‑biċċa tal‑ħalq u ħu nifsijiet profondi bil‑mod. Imbagħad, ħu n‑nifs b’mod normali, ’il ġewwa u ’il barra, mill‑biċċa tal‑ħalq sakemm it‑trattament tiegħek ikun lest. It‑trattament għandu jieħu madwar 14‑il minuta iżda jista’ jieħu sa 20 minuta. Aċċerta ruħek li l‑Hhandset tan-Nebulizzatur Lamira żżommu orizzontali matul it‑trattament (Figura 7).

Figura 7





























ANNESS IV

KONKLUŻJONIJIET XJENTIFIĊI U RAĠUNIJIET GĦALL-VARJAZZJONI GĦAT-TERMINI
TAL-AWTORIZZAZZJONI(JIET) GĦAT-TQEGĦID FIS-SUQ



Konklużjonijiet xjentifiċi 


Meta jiġi kkunsidrat ir-Rapport ta’ Valutazzjoni tal-PRAC dwar il-PSUR(s) għal amikacin (prodott awtorizzat b’mod ċentrali biss), il-konklużjonijiet xjentifiċi tas-CHMP huma kif ġej:

Fid-dawl tad-data disponibbli mil-letteratura dwar iż-żieda fir-riskju ta’ ototossiċità f’pazjenti b’mutazzjonijiet tal-rRNA mitokondrijali partikolari, u fid-dawl ta’ mekkaniżmu ta’ azzjoni plawsibbli, il-PRAC jikkunsidra li relazzjoni kawżali bejn amikacin (prodott awtorizzat b’mod ċentrali biss) u ż-żieda fir-riskju ta’ ototossiċità assoċjata ma’ aminoglycoside f’pazjenti b’mutazzjonijiet mitokonrdijali hija mill-inqas possibbiltà raġonevoli. Il-PRAC ikkonkluda li l-informazzjoni dwar il-prodott ta’ prodotti li fihom amikacin (prodott awtorizzat b’mod ċentrali biss) għandha tiġi emendata kif xieraq.

Is-CHMP jaqbel mal-konklużjonijiet xjentifiċi magħmula mill-PRAC.

Raġunijiet għall-varjazzjoni għat-termini tal-Awtorizzazzjoni(jiet) għat-Tqegħid fis-Suq

Abbażi tal-konklużjonijiet xjentifiċi għal amikacin (prodott awtorizzat b’mod ċentrali biss) is-CHMP huwa tal-fehma li l-bilanċ bejn il-benefiċċju u r-riskju ta’ prodott mediċinali li fih amikacin (prodott awtorizzat b’mod ċentrali biss) mhuwiex mibdul suġġett għall-bidliet proposti għall-informazzjoni tal-prodott.

Is-CHMP jirrakkomanda li t-termini għall-Awtorizzazzjoni għat-Tqegħid fis-Suq għandhom ikunu varjati.

